**Ministru kabineta rīkojuma projekta**

**“Par valstij piederošā nekustamā īpašuma “V1222” Grobiņas pagastā,**

**Grobiņas novadā, nodošanu Grobiņas novada pašvaldības īpašumā”**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums |  Publiskas personas mantas atsavināšanas likuma 42.panta pirmā daļa un 43.pants, likuma “Par autoceļiem” 4.panta pirmā daļa, likuma “Par pašvaldībām” 15.panta pirmās daļas 1. un 2.punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta rīkojuma projekts “Par valstij piederošā nekustamā īpašuma “V1222” Grobiņas pagastā, Grobiņas novadā, nodošanu Grobiņas novada pašvaldības īpašumā” (turpmāk – rīkojuma projekts) sagatavots ņemot vērā Grobiņas novada domes 2016.gada 16.maija lēmumu (prot. Nr.5, 12.§) “Par valsts autoceļa V1222 posma pārņemšanu” un 2016.gada 25.augusta lēmumu (prot.Nr.11, 12.§) „Par nekustamo īpašumu „V1222”, Grobiņas pagastā”. Rīkojuma projekts paredz nodot bez atlīdzības Grobiņas novada pašvaldības īpašumā valstij piederošo nekustamo īpašumu „V1222” (nekustamā īpašuma kadastra Nr.6460 008 0321) – zemes vienību 3.7 ha platībā (zemes vienības kadastra apzīmējums 6460 008 0155) un uz tās izbūvēto komplekso inženierbūvi – valsts vietējā autoceļa V1222 „Nīca-Otaņķi-Grobiņa” posmu 22,910.-25,317.km (būves kadastra apzīmējums 6460 008 0155 001) - Grobiņas pagastā, Grobiņas novadā (turpmāk – nekustamais īpašums), bez iepriekšējas īpašuma tiesību nostiprināšanas zemesgrāmatā uz valsts vārda Satiksmes ministrijas personā. Nekustamā īpašuma piederība valstij ir konstatējama atbilstoši likuma „Par autoceļiem” 4.panta pirmajā daļā noteiktajam, ka valsts autoceļi un to zemes, tai skaitā ceļu zemes nodalījuma joslas, ar visām šo autoceļu kompleksā ietilpstošajām būvēm ir Latvijas Republikas īpašums, kas nodots valsts akciju sabiedrības „Latvijas Valsts ceļi” pārziņā, un uz šā likuma pamata izdoto Ministru kabineta 2009.gada 29.septembra noteikumu Nr.1104 “Noteikumi par valsts autoceļu un valsts autoceļu maršrutā ietverto pašvaldībām piederošo autoceļu posmu sarakstiem” 3.pielikumā “Vietējie autoceļi” minētajam par valsts autoceļa V1222 Nīca-Otaņķi-Grobiņa iekļaušanu valsts vietējo autoceļu sarakstā.Saskaņā ar Civillikuma 1477.pantu lietu tiesības, kas pastāv uz likuma pamata, ir spēkā arī bez ierakstīšanas zemesgrāmatās. Līdz ar to nekustamais īpašums ir atsavināms Publiskas personas mantas atsavināšanas likuma 42.panta kārtībā, ievērojot faktu, ka tas atzīstams par šajā likumā minēto publiskas personas mantu.Pamatojoties uz Valsts akciju sabiedrības „Latvijas Valsts ceļi” 2016.gada 16.novembra izziņu Nr.4.9/5689, kas sagatavota saskaņā ar likuma „Par valsts un pašvaldību zemes īpašuma tiesībām un to nostiprināšanu zemesgrāmatās” 13.panta pirmās daļas 6.punktu, konstatējams, ka kompleksā inženierbūve – valsts vietējā autoceļa V1222 „Nīca-Otaņķi-Grobiņa” posms 22,910.-25,317.km (būves kadastra apzīmējums 6460 008 0155 001) (turpmāk – būve) - ir valsts īpašums, kas atrodas Valsts autoceļu fonda bilancē un ar 2016.gada 14.decembra Deleģēšanas līgumu Nr.SM 2016/-58 nodots valsts akciju sabiedrības „Latvijas Valsts ceļi” pārvaldījumā. Būves īpašuma tiesības nav nostiprinātas zemesgrāmatā uz valsts vārda. Saskaņā ar Nekustamā īpašuma valsts kadastra likuma 15.panta 3. un 4.punktu būve ir reģistrēta Nekustamā īpašuma valsts kadastra informācijas sistēmā ar kadastra apzīmējumu 6460 008 0155 001, ar to nostiprinot nekustamā īpašuma objekta statusu un iegūstot tiesības nodot pašvaldībai un reģistrēt zemesgrāmatā.Saskaņā ar Civillikuma 850.pantu būve ir atzīstama par rīkojuma projektā minēto nekustamo īpašumu sastāvā ietilpstošo zemes vienību blakus lietu, ir nesaraujami saistīta ar šīm zemes vienībām un atbilstoši Civillikuma 853. pantam tiek atsavināta kopā ar galvenajām lietām. Iepriekš minētajā Grobiņas novada domes 2016.gada 16.maija lēmumā (prot. Nr.5, 12.§) ir norādīts, ka būve ir saistīta ar projekta “Ūdenssaimniecības infrastruktūras izbūve ceļa V1222 Nīca-Otaņķi-Grobiņa posmā Grobiņa-Cimdenieki” realizāciju un nepieciešama ūdensvada cauruļu un citu būvju būvniecībai. Grobiņas novada pašvaldība, pārņemot nekustamo īpašumu, varēs novada teritorijā esošo autoceļu uzturēšanā un būvniecības plānošanā piesaistīt nepieciešamo finansējumu, tai skaitā normatīvajos aktos noteiktajā kārtībā no valsts pamatbudžeta programmas „Valsts autoceļu fonds” apakšprogrammas „Mērķdotācija pašvaldību autoceļiem (ielām)” līdzekļiem, nepieprasot papildu līdzekļus no valsts budžeta. Grobiņas novada pašvaldība atbilstoši likuma “Par pašvaldībām” 15.panta pirmās daļas 1. un 2 punktam nekustamo īpašumu būs tiesīga izmantot autonomo funkciju izpildei – organizēt iedzīvotājiem komunālos pakalpojumus (ūdensapgāde un kanalizācija; siltumapgāde; sadzīves atkritumu apsaimniekošana; notekūdeņu savākšana, novadīšana un attīrīšana) neatkarīgi no tā, kā īpašumā atrodas dzīvojamais fonds; gādāt par savas administratīvās teritorijas labiekārtošanu un sanitāro tīrību (ielu, ceļu un laukumu būvniecība, rekonstruēšana un uzturēšana; ielu, laukumu un citu publiskai lietošanai paredzēto teritoriju apgaismošana; parku, skvēru un zaļo zonu ierīkošana un uzturēšana; atkritumu savākšanas un izvešanas kontrole). Projekts attiecas uz publiskās pārvaldes politikas jomu. |
| 3. | Projekta izstrādē iesaistītās institūcijas | Satiksmes ministrija, valsts akciju sabiedrība „Latvijas Valsts ceļi” un Grobiņas novada pašvaldība. |
| 4. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2017. gads** | Turpmākie trīs gadi (*euro*) |
| **2018** | **2019** | **2020** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: |  0 |  0 |  0 |  0 |  0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  0 |  0 |  0 |  0 |  0 |
| 1.2. valsts speciālais budžets |  0 |  0 |  0 |  0 |  0 |
| 1.3. pašvaldību budžets |  0 |  0 |  0 |  0 |  0 |
| 2. Budžeta izdevumi: |  0 |  0 |  0 |  0 |  0 |
| 2.1. valsts pamatbudžets |  0 |  0 |  0 |  0 |  0 |
| 2.2. valsts speciālais budžets |  0 |  0 |  0 |  0 |  0 |
| 2.3. pašvaldību budžets |  0 |  0 |  0 |  0 |  0 |
| 3. Finansiālā ietekme: |  0 |  0 |  0 |  0 |  0 |
| 3.1. valsts pamatbudžets |  0 |  0 |  0 |  0 |  0 |
| 3.2. speciālais budžets |  0 |  0 |  0 |  0 |  0 |
| 3.3. pašvaldību budžets |  0 |  0 |  0 |  0 |  0 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X |  0 |  0 |  0 |  0 |
|  0 |  0 |  0 |  0 |
|  0 |  0 |  0 |  0 |
| 5. Precizēta finansiālā ietekme: | X |  0 |  0 |  0 |  0 |
| 5.1. valsts pamatbudžets |  0 |  0 |  0 |  0 |
| 5.2. speciālais budžets |  0 |  0 |  0 |  0 |
| 5.3. pašvaldību budžets |  0 |  0 |  0 |  0 |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Projekts šo jomu neskar. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Nekustamā īpašuma nodošana tiks organizēta esošā valsts akciju sabiedrības „Latvijas Valsts ceļi” budžeta ietvaros un izdevumi tiks segti no valsts budžeta programmas 23.00.00 „Valsts autoceļu fonds” apakšprogrammas 23.06.00 „Valsts autoceļu pārvaldīšana, uzturēšana un atjaunošana” paredzētajiem līdzekļiem.Papildus izdevumi no valsts budžeta netiek plānoti.Grobiņas novada pašvaldībai, pārņemot nekustamo īpašumu, saskaņā ar Ministru kabineta 2008.gada 11.marta noteikumu Nr.173 „Valsts pamatbudžeta valsts autoceļu fonda programmai piešķirto līdzekļu izlietošanas kārtība” 1. pielikumu piešķirtais valsts pamatbudžeta programmas „Valsts autoceļu fonds” apakšprogrammas „Mērķdotācija pašvaldību autoceļiem (ielām)” līdzekļu apmērs paliek nemainīgs un papildus līdzekļi no valsts budžeta netiek piešķirti.Grobiņas novada pašvaldība novada teritorijā esošo autoceļu uzturēšanā un būvniecības plānošanā turpinās izmantot pašvaldības budžetā pieejamo finansējumu. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti |  Grozījumi Ministru kabineta 2009.gada 29.septembra noteikumos Nr.1104 „Noteikumi par valsts autoceļu un valsts autoceļu maršrutā ietverto pašvaldībām piederošo autoceļu posmu sarakstiem”. Noteikumu grozījumu projekts tiks sagatavots pēc attiecīgā autoceļa posma nodošanas Grobiņas novada pašvaldības īpašumā. |
| 2. | Atbildīgā institūcija | Satiksmes ministrija |
| 3. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Satiksmes ministrija, valsts akciju sabiedrība „Latvijas Valsts ceļi” un Grobiņas novada pašvaldība. |
| 2. | Projekta izpildes ietekme uz pārvaldes funkcijām un institucionālo struktūruJaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija. | Nav |

Anotācijas II, V un VI sadaļa – rīkojuma projekts šīs jomas neskar.

Satiksmes ministrs U.Augulis

Vīza: Valsts sekretāra vietā –

 valsts sekretāra vietniece Dž.Innusa

Bojāre, 67028380

anita.bojare@lvceli.lv

Siliņa, 67028031

sandra.silina@sam.gov.lv